Euroopa Komisjon otsustas ametlikult paluda Ungaril muuta oma 1995. aastast pärinevat erastamist puudutavat õigusraamistikku, kuna on arvamusel, et see ei ole Euroopa õigusega ühildatav. Liitumisläbirääkimiste ajal ELiga nõustus Ungari muutma oma erastamisõigust liitumise kuupäevaks ning 2004. aasta kevadel esitati Ungari parlamendile vastav eelnõu, kuid pärast seda ei ole mingit edasist arengut toimunud. Riik võib kuldaktsia abil panna  veto juhtkonna teatavatele strateegilistele otsustele ja võib veenda teise liikmesriigi ettevõtteid asjassepuutuvatesse ettevõtetesse mitte investeerima.